text: Tidligere gidsel: Hjælp mig af med min gæld
  08 juli 2014 kl. 04.52
  Det kostede så meget at blive frigivet fra gidseltagere i Syrien, at gidslet nu beder om økonomisk hjælp.
  Den 25-årige fotograf Daniel Rye Ottosen fra Give har været gidsel hos den islamistiske oprørsgruppe Isis i Syrien.
  Han blev frigivet den 19. juni, men det har været dyrt.
  - Desværre har de samlede omkostninger til at få Daniel frigivet vist sig at være højere end det allerede indsamlede beløb. Daniel er derfor nødt til at bede om en ekstra håndsrækning, så han ikke står alene med en gæld på omkring 1 million kroner, skriver hans søster Anita Rye ifølge ritzau på facebook.
  